Róbert Zimonyi

Róbert Zimonyi (1918–2004) var en ungarsk roer som deltok i de olympiske leker 1948 i London og 1952 i Helsingfors. Han deltok også under Sommer-OL 1960 i Roma, men da som amerikansk statsborger.

Zimonyi vant en olympisk bronsemedalje i roing under Sommer-OL 1948 i London. Han var styrmann og sammen med Béla Zsitnik og Antal Szendey kom de på tredjeplass i konkurransen toer med styrmann bak Danmark og Italia. Roøvelsene ble gjennomført i perioden 5. til 8. august 1948 på Themsen.

Zimonyi deltok også i roing under Sommer-OL 1952 i Helsingfors. Han var styrmann i åtter med styrmann og Ungarn kom på en sjetteplass.

Etter Sovjetunionens invasjon av Ungarn i 1956 flyttet Zimonyi til USA og ble amerikansk statsborger. Han var med som styrmann på den amerikanske åtteren som vant olympisk gull under Sommer-OL 1960 i Roma.

 OL-medaljer 
 1960  Roma - 16px|Gull Gull i roing, åtter  USA
 1948  London - 16px|Bronse Bronse i roing, toer med styrmann  Ungarn

Referanser

 Eksterne lenker 


Kategori:Ungarske roere
Kategori:Roere fra USA
Kategori:Deltakere for Ungarn under Sommer-OL 1948
Kategori:Roere under Sommer-OL 1948
Kategori:Deltakere for Ungarn under Sommer-OL 1952
Kategori:Roere under Sommer-OL 1952
Kategori:Medaljevinnere under Sommer-OL 1960
Kategori:Deltakere for USA under Sommer-OL 1960
Kategori:Roere under Sommer-OL 1960
Kategori:Olympiske mestere for USA
Kategori:Olympiske medaljevinnere i roing